Härma (Hiiumaa)

Härma on küla Hiiu maakonnas Hiiumaa vallas. Kuni 2017. aasta Eesti omavalitsuste haldusreformini kuulus küla Emmaste valda.

Küla piirneb Laartsa, Haldreka ja Haldi külaga ning läänes Haldi lõugasega.

 Nimi 
Kohanime on esmamainitud 1565. aastal, kui seal elasid talupojad Harman Dirich ja Harman Jacob.  Leo Tiik on pakkunud nime lähtekohaks isikunime Hermann.Leo Tiik. 1970. Kohanimesid Hiiumaalt. Keel ja Kirjandus. Nr 10 Ajalooliselt oli küla nimi 20. sajandi alguseni Herma.

 Elanike arv 

 Elanike arv  Aasta15  19597  19709  20008  201111 201912 2021

 Ajalugu 
Küla kuulus ajalooliselt Agapäe ja seejärel Emmaste mõisa alla. 1725–1726 Läänemaa adramaarevisjonis oli külas 8 talu, mille peremehed olid: Herma Siemo, Michle Siem, Herma Thomas, Herma Jack, Herma Knut ja Toffer, Lartza Hinrich, Lartza Jüri ja Kasiko Jack. 

1835. aastal perekonnanimede panemise ajaks oli Laartsa küla Härma külast eraldatud, külas oli kolm talu ja elanikud võtsid järgmised perekonnanimed: Herm, Mulk, Pikk ja Vööl (Wööl). Käina kihelkonna perekonnanimede panemise raamat; Rahvusarhiiv RA,EAA.1864.2.VIII-196; 1835 

1977–1997 kuulus küla Kaderna küla koosseisu.

 Taristu 
Küla peamine tee on piiriks Laartsa külaga.

Viited

Kategooria:Hiiumaa valla külad